Ioannes Bolotnikov
Ioannes Bolotnikov Res apud Vicidata repertae: Nativitas: 1565; Obitus: 18 Octobris 1608; Moscua Patria: Regnum Russicum Ioannes Esaiae filius Bolotnikov, anno 1565 natus et die 18 Octobris anno 1607 mortuus, fuit dux belli rusticorum Russicorum annis 1605 et 1606. Cosacus Tanaiticus, Tataris captivus, Turcis ut servus venditus est; fugit et domum revertebat per Venetias et Samboriam, ubi de familia Pseudodemetrii I litteras commendaticias accepit, et postea se palatinum Demetrii regis nominabat. E Putivlo anno 1606, a cosacis, servis et rusticis multis adiutus, ad Basilium Suiscium eiciendum profectus est; sub Caluga et Cromis et ad Lopasniam flumen exercitus regales vicit et mense Octobri per Columnam ad Moscuam adit et urbem obsedit. Victus Calugam abit et ibi ad mensem Maium anni 1606 obsessus est. In Tulam vadit et ibi in Cremlino Tulensi a rege obsessus est; arce aquis Uppae fluminis demersa se inimicis dedit et anno proximo Cargapoli damnatus est.